जहाजपुर विधायक गुर्जर ने विशेषाधिकार हनन के नोटिस देने की चेतावनी दी
भास्कर संवाददाता | भीलवाड़ा
कोटड़ी-जहाजपुरविधायक धीरज गुर्जर ने कलेक्टर डॉ. टीनाकुमार को बुधवार को एक पत्र दिया। इसमें विवादित गिरदावरी से जुड़ी सूचनाएं उपलब्ध नहीं कराने को लेकर आक्रोश जताया। उन्होंने कहा कि विधायक होने के नाते आवेदित अर्जेंट नेचर की सूचनाएं 24 घंटे में उपलब्ध करा दी जानी चाहिए। 16 18 दिसंबर को आवेदन करने के बावजूद सूचनाएं 23 दिसंबर तक उन्हें नहीं मिल सकी।
ऐसे में प्राधिकृत अधिकारियों ने नागरिक अधिकार पत्र, लोकसेवा गारंटी अधिनियम के प्रावधानों के साथ ही विधायक के रूप में उन्हें प्राप्त विशेषाधिकार का हनन भी किया। पत्र में गुर्जर ने आरोप लगाया कि उनके क्षेत्र में राजस्व अधिकारियों एवं फील्ड स्टाफ की हठधर्मिता एवं झूठे आकड़ों के कारण गांवों को अभावग्रस्त घोषित नहीं किया जा सका। दोनों गांवों में अकाल की स्थिति है लेकिन आपदा प्रबंधन के काम नहीं हो पाएंगे। उन्होंने प्रत्येक गिरदावर हैडक्वार्टर पर चारा डिपो, गोशालाओं को अनुदान, मनरेगा में सौ दिन काम कर चुके श्रमिकों को 50 दिन अतिरिक्त रोजगार देने, सभी गांवों में पानी की व्यवस्था करने, किसानों को मुआवजा देने की भी मांग की।
साथ ही कहा कि आरोपित तहसीलदारों की भूमिका जांचने की लिए बनाई कमेटी की जांच प्रगति से भी उन्हें हर दिन अवगत कराया जाए।
hin_Deva bho_Deva hin_Deva hin_Deva hin_Deva